หุ้นสหรัฐฯปิดบวกแรง
ตลาดหุ้นสหรัฐ&nbsp; ปิดบวกแรง หลัง โปรตุเกตุแถลงความสำเร็จในการนำเอาพันธบัตรออกมาประมูลขาย ขณะที่ ราคาน้ำมันเบรนท์ลอนดอน ทำสถิติสูงสุดในรอบ 2 ปี จ่อ 99 ดอลลาร์ต่อบาร์เรล
13 ม.ค. 2554

ตลาดหุ้นสหรัฐ  ปิดบวกแรง หลัง โปรตุเกตุแถลงความสำเร็จในการนำเอาพันธบัตรออกมาประมูลขาย ขณะที่ ราคาน้ำมันเบรนท์ลอนดอน ทำสถิติสูงสุดในรอบ 2 ปี จ่อ 99 ดอลลาร์ต่อบาร์เรล
ตลาดหุ้นสหรัฐฯเมื่อวันพุธ(12 ม.ค.) ปิดบวกแรง หลังรัฐบาลโปรตุเกสแถลงว่าสามารถผ่านการทดสอบความน่าเชื่อถือครั้งสำคัญ จากความสำเร็จในการนำเอาพันธบัตรออกมาประมูลขาย       ดัชนีหุ้นดาวโจนส์ เพิ่มขึ้น 83.56 จุด (0.72 เปอร์เซ็นต์) ปิดที่ 11,755.44 จุด แนสแดค เพิ่มขึ้น 20.50 จุด (0.75 เปอร์เซ็นต์) ปิดที่ 2,737.33 จุด เอสแอนด์พี เพิ่มขึ้น 11.48 จุด (0.90 เปอร์เซ็นต์) ปิดที่ 1,285.96 จุด  ขณะที่ ราคาน้ำมันเบรนท์ลอนดอน ทำสถิติสูงสุดในรอบ 2 ปี จ่อ 99 ดอลลาร์ต่อบาร์เรล  ส่วนนิวยอร์ก เกือบแตะ 92 จากข้อมูลสต๊อกพลังงานสหรัฐฯ ขณะที่วอลล์สตรีท บวกแรงหลังโปรตุเกสขายพันธบัตรสำเร็จ       สัญญาล่วงหน้าน้ำมันดิบเบรนท์ทะเลเหนือลอนดอน งวดส่งมอบเดือนกุมภาพันธ์ เพิ่มขึ้น 86 เซนต์ ปิดที่ 98.47 ดอลลาร์ต่อบาร์เรล สูงที่สุดนับตั้งแต่วันที่ 1 ตุลาคม 2008 ส่วนไลต์สวีตครูตของสหรัฐฯ งวดส่งมอบเดือนเดียวกัน เพิ่มขึ้น 84 เซนต์ ปิดที่ 91.95 ดอลลาร์ต่อบาร์เรล